钦定古今图书集成/方舆汇编/职方典/第1321卷 > 南雄府山川考 府志
## 钦定古今图书集成/方舆汇编/职方典/第1321卷 > 南雄府山川考 府志

本府。〈保昌县附郭。〉

巾山　在城北三十里，郡之主山也。其形端正如巾。按《通志》，乃韶、雄二府发源之所。天将雨，阴云密布，韶人建有龙王庙在焉。

金马山　，一名“州案” ，在城南二里，状如马，背有方土如负印。

天马山　，一名《县。案》：在金马山左。

赤马山　在金马山右，其土赤。

莲塘山　在城东南八十里，下有连池。按《通志》：每岁夏日，不用栽培，芰荷自发，馥郁绝胜，故名。青嶂山　，在城东南四十里，崖嶂如屏幕，上有云峰庵。

天峰山　：在城东八十里。高峻插天，上有泉。元季乡民多避兵于此。

马鞍山　：在城东八十里，有冯氏族姓居其下，登仕版者甚众，人以为兹山灵秀所钟。

巽峰山　：在城东南八十里。上有石塔。里人欧阳箕建。

龟湖山　：在城东一百里。上有滴水，潴为小湖。旧产五色灵龟。岁旱，龟出即雨。

洪崖山　在城东九十里。崖石平旷，有洪崖庵。按《通志》，旧传黄公生佛修道之所，遇岁旱，祈祷多应。

梅花山　：在城北八十里。其上多梅。

冯大山　：在城东南一百五十里。高耸宽平，可容千人。

油山　在城东一百二十里。上有龙潭，岁旱，取潭中鱼虾祷雨，即验。旧传，山穴出油，人需以食，昼夜不竭。后人以其小，凿而大之，其油遂绝。唐有僧润泽，以手指书石壁上曰“油山净明院。” 不知何年开拓也。至今字迹宛然。

五湖山　在城西北一百里。按《通志》：“俗传成公祖师暮即居此。”

大庾岭　城北九十里。《水经注》云：涟溪山，即大庾岭也，五岭之最东，故曰东峤，其本名曰台岭，上有横蒲关，即古入关之路，又名塞上。《史记索隐》云：“豫章三十里有梅岭，在洪崖山，当古驿道，相传以梅将军名。” 《越绝书》：“越王子孙姓梅氏，秦并六国，越王逾零陵，往南海，越人梅𫓶从至台岭，家焉，而筑城浈水上，奉王居之” ，乡人因谓台岭为梅岭。及统众归吴芮，留其将庾胜兄弟居守，其兄守梅岭，又称大庾岭。秦末，南海尉任嚣死，赵佗欲据粤，移檄告横浦诸关曰：“盗兵且至，急绝道聚兵自守。” 初，岭东废路，人苦峻极。唐开元四年，诏张九龄开凿，始为坦涂。

小庾岭　：在城东四十里。

“瑞龙峰　” ，在城西，状如游龙，岁旱出云即雨。“文秀峰　” ，在城东南。

笔架峰　，一名“三角岭” ，在城西南五十里。“瑞云峰　” ，在城东八十里，尝出彩云。

龙王岩　在城东百里。墙壁基址，宛如琢成。按《通志》，在周南都，方广二丈，岩巉空洞，不见天日。杨沥岩　在城西北二十里，以汉楼船将军杨仆得名。山巅方广百馀丈，怪石森立，飞泉泻空，上有潭，深三丈许，下有三岩，旁有祇林寺。仙女岩　在城东北一百里。杉桧葱蔚，泉石潺湲，岩口仅容一人入，中阔丈许，有二仙像。相传秦时二女子飞升处。伪刘时，邑人叶子曾得六孔金铎，炼药铛各一。

罗汉岩　一作“洞” ，在城东一百二十里，大黄团左，可容千人。梁天监中有罗汉现像，逾旬忽不见，有井，四时清冽。

象山　：在城东一百二十里。形如伏象，在罗汉岩前。

“嫦娥嶂　” ，在庾岭之东，相传葛洪炼丹之地，产仙茅，其叶似兰，采以八月，即用嶂下流泉濯之，色白如玉，炼成丸食，补真气。

白猿洞　，在城东北八十里，在梅岭下，深百步许。旧传白猿居之。

威凤冈　在巾山东，与大庾岭相连。高耸轩举，形如翥凤。

仓石　在城西北三十里，高百馀丈，广数十亩，轮囷如仓，土人筑围其上以避寇。

放钵石　在大庾岭云封寺侧。相传六祖既得衣钵，南奔惠明，追至，祖掷衣钵于石上，明举之不动。

金龟石　按《通志》：“在度岭路傍，其形似龟，故名。上有茅庵，行人多资此憩息。”

塔石　按《通志》：“山高路险，人不能攀，其形如塔，故名。” 明季民多避兵于其上。

浈水　在城南。源出大庾岭，流经灵潭、乌源，至何村与昌水合，又至城西，与凌水合，环抱郡邑，是为北江。龙川之水西流合之，注于肆水。迳广州，合邑南江东流入南海。

昌水　在城南。源出信丰界，流迳延福、莲溪、弱溪，至何村与浈水合，又四十馀里至城西与凌水合，同入海。

凌江　在城西。源出百丈山，下流八十里至归仁，又六十里至城西，合浈、昌二水。

修仁水　在城南二十里。源出龙南界，流一百三十里，至修仁入浈水。齐始兴太守范云饮水赋诗于此。

涟水　，在城西十里，入凌江。

长浦水　在城东北四十里，源即卓锡泉也，入浈水合凌江。

五云泷　，在城南五十里，在仓石后。飞流曲折，下有深潭，世传有龙潜焉。

九牛泷　：一名“龙罩水。” 在城南五十里。水自山巅飞注深潭，响应远近，雨久响晴，晴久响雨，累验。

牛轭潭　：在城东二里，以形得名。

龙须潭　在城东五十里上锡村。旱祷累应。州司法参军程琳《记》。

石镬潭　与龙须潭相对。按《通志》：在上锡村，其深叵测。

罂龙潭　，在城北一百三十里，苦坑三窟。卓锡泉　一名“霹雳” ，在云封寺东。旧传六祖南奔至此，渴甚，以杖点石，遂涌清泉，味甘冽。其下长浦之水出焉，南流合于浈水。

福民泉　在云封寺南。宣德壬子，巡按御史丁宁度关，凿石得泉，行旅便之，故名。广东参政李永年《记》。

温泉　一在上坪，一在修仁都。

涌泉井　府治东西各一。

罗汉井　府治东二里许。

神仙井　在鱼产村

始兴县

九凤山　在城南二十里。梁天监中，有“《九凤》来集。”

谢公山　在城南三十里。峰峦耸拔，独高诸阜。旧有谢姓者修道于此。

白牛山　与谢公山相对，有龙池，池上有石坛。旧传“有白牛出其间。”

九姑山　：在城东六十里。下有九姑庙。

桂山　在城南一百里。陵谷深邃，桂树森列，旁为张曲江故宅，几案皆白石琢成。

旗冈山　：在城东南百里。与柱山联接，俨若旗形。

玉山　在城南百里清化乡。旧传于此得璞狮石山　在城西百里，形如狮，为县水口第一山。因形家言，建塔其上，人才骎盛。

丹凤山　在城北五里，形如飞凤。亦传梁时有凤集其上。按《通志》：“高百馀丈，根盘十里许，奇峰如戟，为县之主山也。”

天柱峰　在九凤山上。峭拔无支赘，屹然撑天。塔岭　在城西十里，为水口第二山。

玲珑岩　在城南十里，一名机山。平地突起，中有三石室，高大如屋，窍户相通。盛弘之《荆州记》云：“始兴机山东有两岩回向，鸱尾石字数十行，过者时闻金石丝竹之声。” 旧传葛洪炼丹之所。有草名琉璃，茎如香芹，食可已风。明太守江璞记。

半月岩　形如半月

天光岩　，宽敞容数百人，前建亭台，今废。观音岩　，石乳凝结，成大士像。

莲花岩　，形如莲花，下垂有红绿色，四时水滴冲虚岩　有洼洼水窍当东向。

玉柱岩　莲花岩左旧无此名。明万历癸巳，琼海大宗伯王弘诲南还省觐，游玲珑，与县令蒋希禹载酒赋诗于此，因以“玉柱” 名之。

转身岩　按《县志》，取释氏轮回之义。

《狮象岩　》，岩如屋，上有石如悬杵，下有窝如陷臼，石乳左流如狮，右如象，又有相思石，敲其块磨薄之，分为二，盛以器，沃以醋，取置器边，自相亲合。

玉龙岩　，石如龙首，上者势如飞举，泉自颔垂滴，下有陂不涸。

“通天岩　。” 玉龙岩，“左路晦火，行四五十步，尽处隙光耿耿。葛洪炼丹，灶迹犹在。” 以上俱属玲珑凉伞岩　，离城六十里。

石泉岩　在城西十五里，方广四丈许，形如屋，青松落翠，石壁喷珠。

墨江　在城西十五里，源出翁源界，水黑如墨，产佳鱼。至江口与浈水合流五里馀，黑白界然。官石水　，在城西十五里，源出翁源界。

斜阶水　在城南二十里，源出谢公山下。按《通志》，在城西北四十里，源自韶州丹凤岭，流及县西，与浈江水合，入于海。

清化水　在城南一百五十里，源出翁源界，合朔水。

律水　在城南百里，源出曲江界，与清化水合。跃溪　在城东一百里，源出龙南界，至杜安村与浈水合。旧传溪中有龙跃去。

陆源　在城北五十里，合浈水。

朔源　在城东一百五十七里，源出信丰甜菜岭，经都坑入县界，合清化水，其源朔长而晦。消凉源　，在城东南五十里，出天柱山下，合清化水。一云出信丰律竹岭下入斜阶。

澹源　在城东南三十里，出谢公山，与墨江合。“肥水　” 在城西南十五里，源出曲江云溪岭，东北流合斜阶水。

杜安水　，一作“都安” ，城东北四十里，源出信丰深髻铁子源，西流与浈水合。

洗钵泉　在莲城寺，旧传傅大士涤钵处。凤井泉　在城东五里。梁天监中，凤凰集此。温井　在清化，上名温池，可浴；下名热池，可烹。温泉　一在陆源，一在跃溪，一在葫芦洞。花管滩　在城西五里。

罗公洲　：在城西。晋罗君章居之，因名。